CELEX: 32020D0796
Language: hu
Date: 2020-06-16 00:00:00
Title: A Tanács (KKBP) 2020/796 határozata (2020. június 16.) a tömegpusztító fegyverek és hordozóeszközeik elterjedésének megakadályozásáról szóló 1540 (2004) sz. ENSZ BT-határozat végrehajtásával összhangban a kémiai biztonság és védelem Ukrajnában való megerősítésének támogatásáról szóló (KKBP) 2017/1252 határozat módosításáról

17.6.2020   
               
               
                  HU
               
               
                  Az Európai Unió Hivatalos Lapja
               
               
                  L 193/15
               
            
         A TANÁCS (KKBP) 2020/796 HATÁROZATA
         (2020. június 16.)
         a tömegpusztító fegyverek és hordozóeszközeik elterjedésének megakadályozásáról szóló 1540 (2004) sz. ENSZ BT-határozat végrehajtásával összhangban a kémiai biztonság és védelem Ukrajnában való megerősítésének támogatásáról szóló (KKBP) 2017/1252 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 28. cikke (1) bekezdésére és 31. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2017. július 11-én elfogadta a (KKBP) 2017/1252 határozatot (1).
                  
               
                     (2)
                  
                  
                     A (KKBP) 2017/1252 határozat 5. cikkének (2) bekezdése úgy rendelkezik, hogy az említett határozat 1. cikkében említett tevékenységeket a 3. cikkének (3) bekezdésében említett finanszírozási megállapodás megkötésének napjától számított 36 hónapon belül kell végrehajtani.
                  
               
                     (3)
                  
                  
                     Az Európai Biztonsági és Együttműködési Szervezettel (EBESZ) 2017. augusztus 30-án került sor a finanszírozási megállapodás megkötésére, így az 2020. augusztus 30-án hatályát veszti.
                  
               
                     (4)
                  
                  
                     Az EBESZ 2020. április 23-án a (KKBP) 2017/1252 határozat végrehajtási időszakának hat hónappal történő meghosszabbítását kérte amiatt, hogy a Covid19-világjárvány következtében ideiglenesen felfüggesztettek a kémiai biztonság és védelem Ukrajnában való megerősítésének támogatását célzó több tevékenységet.
                  
               
                     (5)
                  
                  
                     A (KKBP) 2017/1252 határozat 1. cikkében említett tevékenységek 2021. február 28-ig történő folytatása nem jár pénzügyi forrásokat érintő következményekkel.
                  
               
                     (6)
                  
                  
                     A (KKBP) 2017/1252 határozatot ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2017/1252 határozat 5. cikkének (2) bekezdése helyébe a következő szöveg lép:
            
               
                  „(2)   Ez a határozat 2021. február 28-ával hatályát veszti.”.
               
            
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. június 16-án.
            
               
                  a Tanács részéről
               
               
                  az elnök
               
               A.METELKO-ZGOMBIĆ
            
         
         
            (1)  A Tanács (KKBP) 2017/1252 határozata (2017. július 11.) a tömegpusztító fegyverek és hordozóeszközeik elterjedésének megakadályozásáról szóló 1540 (2004) sz. ENSZ BT-határozat végrehajtásával összhangban a kémiai biztonság és védelem Ukrajnában való megerősítésének támogatásáról (HL L 179., 2017.7.12., 8. o.).